Brenzikofen

Brenzikofen estis ĝis la 31-a de decembro 2009 komunumo de la distrikto Konolfingen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 531 loĝantojn je la 31-a de decembro 2010.

 Geografio 
Brenzikofen situas en la transirzono de la Svisa Mezlando al la Svisaj Antaŭalpoj ĉe la okcidenta flanko de la monto Falkenflue, proksimume 7 kilometrojn sude de la urbo Thun. La komunumo konsistas el la tri vilaĝoj Brenzikofen, Boden kaj Bälliz.

La teritorio de la komunumo etendiĝas sur areo de 2,20 km², de kiuj 37,1% estas kovritaj de arbaro, 53,8% servas por agrikulturo kaj 8,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Brenzikofen limas en nordo al Herbligen, en oriento al Bleiken ĉe Oberdiessbach, en sudoriento al Fahrni, en sudo al Heimberg, kaj en okcidento al Oppligen.

 Trafiko 
La komunumo situas flanke de la gravaj aŭtomobilaj vojoj. Tra ĝi pasas konekta vojo de Herbligen al Heimberg. La plej proksima alveturejo al la svisa aŭtovojo A6 situas 4 kilometrojn okcidente en Oppligen. Tra la komunumo pasas la trajnlinio de Berno-Lötschberg-Sempiono-Fervojo de Burgdorf al Thun.

 Historio 
La unua dokumenta mencio de Brenzikofen datiĝas el la jaro 1236 kiel Brenzichovin. Sur la monteto Bürglen videblas mezepoka remparo de la burgo Diessenberg. En malfrua mezepoko la Monaĥejo Interlaken kaj civitanoj de Berno kaj Thun estis bienposedantoj de Brenzikofen. Brenzikofen apartenis ĝis la Helveta Revolucio de 1798 al la libera tribunalo Steffisburg kun supera jurisdikcio en Konolfingen. Post la fino de la Helveta Respubliko en la jaro 1803 Brenzikofen estis atribuita al la distrikto Konolfingen, kiu en la jaro 2010 estis dissolvita kaj integrita al la administra distrikto Berno-Mezlando.Fonto: Anne-Marie Dubler: Brenzikofen en Historia Leksikono de Svislando (2002-12-18)

 Notoj kaj referencoj 


 Vidu ankaŭ 
 Brenzikofen (stacidomo)

 Eksteraj ligiloj 

 Oficiala retejo de la komunumo Brenzikofen